Document ID: 31998D0219

31998D0219
L 082/44
JURNALUL OFÍCIAL AL UNIUNII EUROPENE
DECIZIA COMISIEI
din 4 martie 1998
de modificare a Deciziei 97/467/CE de stabilire a listelor provizorii cu unitățile din țări terțe din care statele membre autorizează importurile de carne de iepure și de vânat de crescătorie
(Text cu relevanță pentru SEE)
(98/219/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Decizia 95/408/CE a Consiliului din 22 iunie 1995 privind condițiile de întocmire, pentru o perioadă interimară, a listelor provizorii cu unitățile din țările terțe din care statele membre sunt autorizate să importe unele produse de origine animală, produse pescărești și moluște bivalve vii (1), astfel cum a fost modificată ultima dată prin Decizia 97/34/CE (2) a Consiliului, în special articolul 2 alineatul (4),
întrucât, prin Decizia 97/467/CE (3) a Comisiei, astfel cum a fost modificată ultima dată prin Decizia 98/103/CE (4), au fost stabilite liste provizorii cu unități producătoare de carne de iepure și de vânat de crescătorie;
întrucât Noua Zeelandă și Croația au transmis câte o listă cu unități producătoare de carne de iepure și de carne de vânat de crescătorie despre care autoritățile responsabile declară că sunt în conformitate cu normele comunitare;
întrucât, în consecință, pentru Noua Zeelandă și Croația se poate stabili o listă provizorie cu unități producătoare de carne de iepure și de carne de vânat de crescătorie;
întrucât măsurile prevăzute de prezenta decizie sunt conforme cu avizul Comitetului permanent veterinar,
ADOPTĂ PREZENTA DECIZIE:
Articolul 1
Anexa la prezenta decizie se adaugă la anexa la Decizia 97/467/CE.
Articolul 2
Prezenta decizie se aplică de la 20 februarie 1998.
Articolul 3
Prezenta decizie se adresează statelor membre.
Adoptată la Bruxelles, 4 martie 1998.

Labels: 17
5
0
3
6